# Anmodning om deltagelse fra Tværfagligt Udgående Team på netværksmøde

## Deltagelse fra Tværfagligt Udgående Team på netværksmøde

Tværfagligt udgående team (TUT) tilbyder at deltage i netværksmøder i de nordjyske kommuner med henblik på at understøtte en helhedsorienteret drøftelse af lettere psykiske vanskeligheder hos enkelte børn eller unge. På møderne kan barnet eller den unge, familie samt privat og professionelt netværk deltage.

TUT bidrager til møderne med et psykiatrifagligt perspektiv på, hvori de psykiske vanskeligheder hos barnet eller den unge kan bestå, samt mulige tiltag i nærmiljøet, der kan afhjælpe vanskelighederne.

## Målgruppe

Tilbuddet om deltagelse fra TUT på netværksmøder i kommunen er målrettet børn og unge, som udviser lettere symptomer på psykisk/psykiatrisk lidelse, og som *ikke* har et igangværende forløb i Børne- og ungdomspsykiatrien.

TUT har desuden mulighed for at deltage i lokale netværksmøder ved særlige tilfælde, hvor svære psykiatriske symptomer står i vejen for, at barnet eller den unge kan komme til udredning og behandling i Børne- og ungdomspsykiatrien. Såfremt dette gør sig gældende, eller der er usikkerhed om, hvorvidt et barn eller en ung tilhører målgruppen, kan TUT kontaktes på telefon 97643386.

## Procedure for anmodning om deltagelse fra TUT på netværksmøde

Såfremt der er ønske om deltagelse fra TUT på et netværksmøde, skal kommunen indhente samtykke fra forældremyndighedsindehavere (samt den unge, såfremt han eller hun er over 15 år) til, at TUT må deltage i netværksmødet og få adgang til relevante personoplysninger. Anvend samtykkeerklæringen ’Samtykkeerklæring netværksmøde’ (ret henvendelse til din kommunes tovholder for ’*afprøvning af en fremskudt funktion’* hvis du ikke kan finde den).

Herefter udfyldes og indsendes denne blanket sammen med samtykket til TUT@rn.dk.

Afsender modtager en tilbagemelding fra TUT indenfor fem hverdage. Såfremt anmodningen imødekommes, kan kommunen gå videre med de skridt, der beskrives under ’Forberedelse, afholdelse og opfølgning på netværksmødet’.

|  |
| --- |
| *Kontaktoplysninger mm for kommunal afsender:* |
| Kommune: Afdeling: Navn: E-mail: Telfonnummer: |
| *Kontaktoplysninger på forældremyndighedsindehavere:* |
| Navn: Adresse: Telefonnummer: Navn: Adresse: Telefonnummer:  |
| *Har barnet tidligere haft kontakt med/ forløb i Børne- og ungdomspsykiatrien? Ja/ nej* |
|  |
| *Kort beskrivelse af det, der ønskes drøftet på netværksmøde (omfang max 1 side)* |
|  |

Ved spørgsmål til blanketten eller koordinering, kontakt TUT på telefon 97643386.

## Forberedelse, afholdelse og opfølgning på netværksmødet

Det anbefales, at der afsættes en time til netværksmødet. Mødet kan afholdes som videokonference eller ved fysisk fremmøde i kommunen. Kommunen har ansvar for at arrangere lokaler og evt. forplejning til mødet samt for forberedelse af mødet. Dette indebærer bl.a.

* at invitere barnet eller den unge (medmindre dette anses for at være i modstrid med barnets tarv) og forældremyndighedsindehaverne, samt øvrige relevante personer i det private og professionelle netværk omkring barnet og familien til mødet
* at forberede en dagsorden for mødet som er afstemt med barnet eller den unge og forældremyndighedsindehaverne samt andre relevante mødedeltagere
* at fremsende dagsorden, oplysninger om tidspunkt og lokale samt kort opsummering af relevante oplysninger om barnet eller den unges vilkår, ressourcer og vanskeligheder (omfang á max 3 sider) til TUT senest 14 dage før mødet.

Ved afholdelse af mødet har kommunen ansvar for

* at dagsordenen overholdes indenfor tidsrammen samt at drøftelserne foregår på hensigtsmæssig vis
* at der på mødet laves konkrete aftaler om det videre forløb på baggrund af drøftelserne.

Som opfølgning på mødet har kommunen ansvar for

* at samle op på de indgåede aftaler og iværksætte eventuelle tiltag.

Som udgangspunkt er samarbejdet med TUT i den enkelte sag afgrænset til deltagelsen i netværksmødet.

## Baggrund om Tværfagligt Udgående Team

Tværfagligt Udgående Team (TUT) i Børne- og ungdomspsykiatrien består af to socialrådgivere, to specialpsykologer, en speciallæge i børne- og ungdomspsykiatri og en lægesekretær. Teamet er etableret i regi af satspuljeprojektet ’Afprøvning af fremskudt regional funktion i Børne- og ungdomspsykiatrien’ som løber til og med 2021. TUT er baseret på erfaringer et tidligere projekt om fremskudt regional funktion.

TUT har til formål at understøtte, at børn og unge med lettere psykiske vanskeligheder får en tidlig og helhedsorienteret indsats i nærmiljøet. Dette ved at yde psykiatrifaglig sparring og rådgivning til de nordjyske kommuner gennem en række aktiviteter i kommunerne herunder undervisningsdage, supervisionsnetværk for visiterende aktører, deltagelse i tværfaglige fora og deltagelse på netværksmøder.